CELEX: 62011TN0364
Language: mt
Date: 2011-07-12 00:00:00
Title: Kawża T-364/11: Rikors ippreżentat fit- 12 ta’ Lulju 2011 — Arla Foods vs UASI — Artax (Lactofree)

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/26
            
         Rikors ippreżentat fit-12 ta’ Lulju 2011 — Arla Foods vs UASI — Artax (Lactofree)
   (Kawża T-364/11)
   2011/C 282/55
   Lingwa tal-kawża: l-Ingliż
   
      Partijiet
   
   
      Rikorrenti: Arla Foods AMBA (Viby J, id-Danimarka) (rappreżentant: J. Hansen, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Artax Beteiligungs- und Vermögensverwaltungs AG (Linz, l-Awstrija)
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-18 ta’ April 2011 fil-Każ R 1357/2009-2, u r-reġistrazzjoni tat-trade mark Komunitarja Nru 4647533 tkun dikjarata invalida għal oġġetti fil-klassijiet 5, 29, 30 u 32 skont id-deċiżjoni tad-Diviżjoni tal-Kanċellazzjoni tal-11 ta’ Settembru 2009; u
            
         
               —
            
            
               tordna lill-konvenut u l-parti l-oħra fil-proċedimenti quddiem il-Bord tal-Appell iħallsu l-ispejjeż tal-proċedimenti quddiem id-Diviżjoni tal-Kanċellazzjoni, quddiem il-Bord tal-Appell u quddiem il-Qorti Ġenerali.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: it-trade mark figurattiva “Lactofree”, għal prodotti fil-klassijiet 5, 29, 30 u 32 — reġistrazzjoni tat-trade mark Komunitarja Nru 4647533
   
      Proprjetarju tat-trade mark Komunitarja: Il-parti l-oħra fil-proċedimenti quddiem il-Bord tal-Appell
   
      Parti li qed titlob id-dikjarazzjoni ta’ invalidità tat-trade mark Komunitarja: ir-rikorrenti
   
      Motivazzjoni tat-talba għal invalidità: Il-parti li qed titlob id-dikjarazzjoni ta’ invalidità bbażat it-talba tagħha fuq l-Artikoli 53(1)(a) u 8(1) (b) tar-Regolament tal-Kunsill (KE) Nru 207/2009, li kien ibbażat fuq reġistrazzjoni preċedenti tat-trade mark Komunitarja Nru 4532751 għat-trade mark figurattiva (bil-kulur) “lactofree”, għal prodotti fil-klassi 29
   
      Deċiżjoni tad-Diviżjoni tal-Kanċellazzjoni: Laqgħet il-kanċellazzjoni għal parti mill-prodotti
   
      Deċiżjoni tal-Bord tal-Appell: Annulla d-deċiżjoni tad-Diviżjoni tal-Kanċellazzjoni u ċaħad it-talba għal dikjarazzjoni ta’ invalidità
   
      Motivi invokati: Ksur tal-Artikoli 53(1)(a) u 8 (1)(b) tar-Regolament Nru 207/2009, peress li l-Bord tal-Appell wettaq żball fl-evalwazzjoni tiegħu tal-paragun tas-sinjali u għalhekk fl-evalwazzjoni ġenerali tiegħu fir-rigward tal-probabbiltà ta’ konfużjoni bejn it-trade marks figurattivi “lactofree” u “Lactofree”.